Aštuoniataškis auksavabalis
Aštuoniataškis auksavabalis (Gnorimus variabilis) – auksavabalių (Cetoniidae) šeimos vabalas. Kūnas truputį išgaubtas, juodas, 17-22 mm ilgio. Antsparniai su aksomiškomis dėmėmis. Aptinkamas saulėtomis dienomis pamiškėse, miškų aikštelėse. Lervos vystosi trūnijančioje lapuočių medžių medienoje. Įrašytas į Lietuvos raudonąją knygą.